ভাস্কো দা গামা
১৪৯৮ সালের ২০ মে ভাস্কো দা গামা নৌবহরসহ কালিকটের নিকটবর্তী কাপ্পাডুতে এসে উপস্থিত হন৷ কালিকটের রাজা সামুদিরি (জামরিণ) সেইসময়ে তার দ্বিতীয় রাজধানী পোন্নানিতে ছিলেন, তবে বিদেশী নৌবহর আসার খবর শুনে সেখান থেকে তিনি কালিকটে ফিরে আসেন৷ কমপক্ষে তিন হাজার সশস্র নায়ের বাহিনীর বৃহৎ শোভাযাত্রার মাধ্যমে জাহাজের নাবিকদের ঐতিহ্যগতভাবে অভ্যর্থনা জানানো হয়, কিন্তু জামরিনের সাথে সাক্ষাৎ কোন রকম সুসম্পর্ক গড়তে ব্যর্থ হয়৷ ‘’দা গামা’’ ডোম ম্যানুয়েল এর কাছ থেকে জামরিনকে উজ্জ্বল লাল কাপড়ের চারটি জোব্বা, ছয়টি টুপি, চার ধরণের প্রবাল, বারটি আলমাসার, সাতটি পিতলের পাত্রসহ একটি বাক্স, এক সিন্দুক চিনি, দুই ব্যারেল (পিপা) তেল এবং এক পিপা মধু উপহার স্বরূপ প্রেরণ করেন। এসব উপঢৌকনকে তাচ্ছিল্য করা হয়, এবং সম্রাটের দৃষ্টি আকর্ষণ করতে ব্যর্থ হয়। কারণ জামরিনের প্রজাবর্গ উপহার তালিকায় সোনা বা রোপা না দেখে বিস্মিত হয়৷ একজন মুসলিম সওঁদাগর দা গামাকে প্ৰতিপক্ষ বলে ভাবেন এবং সেইসাথে পরামর্শ দেন যে দা গামা কোন রাজ প্ৰতিনিধি নয় বরং সে একজন জলদস্যু। ভাস্কো দা গামা ভারতে ব্যবসায় করার জন্যে অনুমতি চাইলে সম্ৰাট প্রত্যাখ্যান করেন এবং তার কাছ থেকে জানানো হয় যে ভারতে ব্যবসায় করতে হলে অন্যান্য ব্যবসায়ীদের মতো কর হিসেবে সোনা দিতে হবে৷ এই কথায় ক্ষুণ্ণ হয়ে দা গামা কয়েকজন নায়ার এবং ষোলজন জেলে কে জোর-জবরদস্তি করে ধরে নিয়ে যান৷ অনেক যুক্তিসঙ্গত কারণ থাকা স্বত্বেও, দা গামার সমুদ্রাভিযান সফল হয়ছিল,প্রত্যাবর্তন কালে জাহাজে যেসব মালামাল ছিল তার মূল্য ছিল অভিযানের খরচের ষাট গুন।
কাসিম বন্দর
১৯৭০-এর দশকে পাকিস্তানের প্রধানমন্ত্রী জুলফিকার আলী ভুট্টোর অর্থনৈতিক সংস্কার ও ভারী শিল্প প্রতিষ্ঠার একটি অংশ হিসাবে, দেশের প্রথম ইস্পাত মিল (পাকিস্তান স্টিল মিলস) দেশের দক্ষিণ অংশে করাচীর কাছাকাছি প্রতিষ্ঠিত হয়েছিল। পাকিস্তানি স্টিল মিল দ্বারা ইস্পাত উৎপাদনের জন্য কাঁচামালের ব্যাপক আমদানির উদ্দেশ্য বিশেষ বন্দর সুবিধা প্রতিষ্ঠা করার সিদ্ধান্ত নেওয়া হয়েছিল। ভবিষ্যৎ অর্থনৈতিক চাহিদার পাশাপাশি কৌশলগত চাহিদা ছাড়াও, এই বন্দরটি নির্মাণের পিছনে উদ্দেশ্যে ছিল দেশের একমাত্র করাচি বন্দরের উপর নির্ভরতা ত্যাগ করা। ৭১২ খ্রিস্টাব্দের দিকে মুসলিম জেনারেল মুহাম্মাদ বিন কাসিম দাইবুল ও সিন্ধু উপকূলীয় অঞ্চল বিজয়ের করার পর এই বন্দরটি পোর্ট মুহম্মদ বিন কাশিম (পোর্ট কাশিম নামেও পরিচিত) নামে নামকরণ করেছিলেন।